...mert mindegyikhez máshogy viszonyulnak! Valamelyiket annyira szeretik, hogy odalépnek hozzá, vagy odahajtják fejüket, más fajokat pedig csak türelmesen fogyasztanak. Vannak olyan füvek is azonban, amelyeket csak valami finomabbal együtt hajlandóak „bekanyarítani”, vagy csak aprókat harapnak belőle, vagy éppen csak a virágát szeretik. Emellett sok olyan növényfaj is van, amelyeket csak megszagolnak vagy egyszerűen kikerülik, míg egyeseket annyira nem szeret, hogy kirázzák őket a szájukból, ha az véletlenül odakerül.

A tanulmány szerint – amelynek szerzői Molnár Zsolt ökológus és kollégái, valamint Máté János és Sáfián László pásztorok voltak – a marhának tízféle viszonya volt a legelő 117 vizsgált növényfajához, láthatóan felismerte az egyes fajokat. A több évig tartó vizsgálatban a kutatók csaknem 33 ezer esetben dokumentálták a marha „fűharapását”.

A kutatás eredményeit egyébként nemrég publikálták az Ökológiai Kutatóközpont munkatársai és a vizsgálatban közreműködő pásztorok a Journal of Applied Ecology című szaklapban. A cikk újszerű módon kapcsolja össze a pásztorok tudományát az ökológiai, a mezőgazdasági és a természetvédelmi kutatásokkal – írja az MTI.